SHBA: Shtëpi të vogla historike tërheqin një numër të madh turistësh
Disa shtëpi të vogla ruajnë kujtimet e njerzve të famshëm që jetuan aty para shumë kohësh
Kjo shtëpi e vogël në Winchester të Virginias hapi dyert për publikun muajin e kaluar. Aty jetoi një prej këngëtareve më të dashura të Amerikës, e cila vdiq në moshën 30 vjeçare. Albumi“Greatest Hits” i këngëtares Patsy Cline u shit në më shumë se 10 milion kopje. Ajo jetoi këtu me familjen nga mosha 16 deri në 21 vjeçare. Judy Sue Huyett-Kempf është drejtoreshë e shtëpisë historike të Patsy Cline. Kushërira e parë e Patsy-it, Patricia Brannon, shoqëron turistët në këtë shtëpi historike. Ajo ishte 6 vjeç më e vogël se sa Patsy dhe shpesh vinte për vizitë kur ishte fëmijë. Kujtimet e fëmijërisë të zonjës Brannon e ndihmuan atë ta restauronte shtëpinë siç ishte nga fundi i viteve 1940. Ajo është e kënaqur që Winchester po e nderon më në fund kushërirën e saj, gati 50 vjet pasi ajo humbi jetën në një aksident ajror. Këngëtarja Patsy Cline nderohet edhe në forma të tjera në Winchester. Për shembull, varri i saj ka tërhequr vizitorë për vite me rradhë, por zonja Huyett-Kempf thotë se dashamirët e saj kishin pritur për një kohë të gjatë për njohjen e shtëpisë së Patsy-it. Babe Ruth konsiderohet si një prej lojtarëve më të mëdhenj të bejsbollit në histori. Ai lindi në një shtëpi në Baltimor të Marylandit më 6 shkurt të vitit 1895 Mike Gibbons është drejtori ekzekutiv i Vendlindjes dhe Muzeut të Bejb Ruthit. Ai thotë se Ruthi ishte sportisti i parë i famshëm. Shtëpia e lindjes së Bejb Ruthit ishte në plan të shkatërrohej në vitet 1960-të. Ajo u shpëtua nga banorët e Baltimorës dhe ka qënë e hapur për publikun për gati 40 vjet. Me që bashkia e qytetit shpëtoi edhe 3 shtëpi të tjera krahas kësaj shtëpie, ka mjaft hapësirë për të ekspozuar artikuj nga jeta e Bejb Ruthit, nga lojrat e bejsbollit në vitet e fëmijërisë me këtë dorezë, në vitet e para të karrierës së tij në Baltimor e deri në vitet e kulmit të karierës së tij. Por jo çdo shtëpi historike ka këtë luks. Kjo shtëpi, më e vjetra në Baltimor, ishte shtëpia e Edgar Allan Po, një prej shkrimtarëve më të famshëm të Amerikës, i cili njihet më shumë për poemat dhe novelat e tij të frikshme. Dhoma e tij e gjumit në hapësirën nënçati është mobiluar ashtu siç historianët mendojnë se ishte kur shkrimtari jetonte këtu. Në dhomat e tjera janë ekspozuar një numër i vogël objektesh, por nuk ka shumë hapësirë, madje pas qershorit të ardhshëm shtëpia do të mbyllet për publikun. Zoti Xherom thotë se qyteti i Baltimorës ka shkurtuar fondet për shtëpinë e shkrimtarit. Po është varrosur në Baltimor. Ai vdiq këtu në rrethana misterioze kur ishte 40 vjeç. Kuratori thotë se njerzit vijnë këtu nga e gjithë bota për të vizituar shtëpinë dhe varrin e shkrimtarit të famshëm amerikan. Ai shpreson që njerëzve të mos u mohohet mundësia për të vizituar shtëpinë e shkrimtarit Po.